Neuvoston asetus (EY) N:o 3377/94, annettu 20 päivänä joulukuuta 1994, Norjan yksinomaisella talousvyöhykkeellä ja Jan Mayenin ympärillä olevalla kalastusvyöhykkeellä kalastavien alusten osalta tiettyjen pyyntikiintiöiden jakamisesta 31 päivänä maaliskuuta 1995 päättyväksi ajanjaksoksi jäsenvaltioiden kesken



Virallinen lehti nro L 363 , 31/12/1994 s. 0122 - 0124

Suomenk. erityispainos Alue 4 Nide 8 s. 0141

Ruotsink. erityispainos Alue 4 Nide 8 s. 0141



NEUVOSTON ASETUS (EY) N:o 3377/94, annettu 20 päivänä joulukuuta 1994, Norjan yksinomaisella talousvyöhykkeellä ja Jan Mayenin ympärillä olevalla kalastusvyöhykkeellä kalastavien alusten osalta tiettyjen pyyntikiintiöiden jakamisesta 31 päivänä maaliskuuta 1995 päättyväksi ajanjaksoksi jäsenvaltioiden kesken EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92(1) ja erityisesti sen 8 artiklan 4 kohdan, ottaa huomioon komission ehdotuksen, sekä katsoo, että yhteisö ja Norja ovat neuvotelleet keskinäisistä kalastusoikeuksistaan 31 päivänä maaliskuuta 1995 päättyvän ajanjakson osalta ja erityisesti tiettyjen kiintiöiden myöntämisestä yhteisön aluksille Norjan kalastusvyöhykkeellä; yhteisö ja Norja ovat sopineet neuvottelevansa mahdollisimman pian vuonna 1995 keskinäisistä kalastusoikeuksistaan vuoden 1995 lopun osalta, vuoden 1994 liittymisasiakirjan 124 artiklan mukaisesti yhteisö hoitaa Ruotsin kuningaskunnan kolmansien maiden kanssa tekemiä kalastussopimuksia, Ruotsin kuningaskunnan ja Norjan kuningaskunnan välisessä 9 päivänä joulukuuta 1976 tehdyssä kalastussopimuksessa määrätyn menettelyn mukaisesti Ruotsi ja Norja ovat neuvotelleet keskinäisistä kalastusoikeuksistaan 31 päivänä maaliskuuta 1995 päättyvän ajanjakson osalta; Ruotsi ja Norja ovat sopineet neuvottelevansa mahdollisimman pian vuonna 1995 keskinäisistä kalastusoikeuksistaan vuoden 1995 lopun osalta, näiden käytettävissä olevien pyyntimahdollisuuksien tehokkaan hallinnon varmistamiseksi ne olisi jaettava kiintiöinä jäsenvaltioiden kesken neuvoston asetuksen (ETY) N:o 3760/92 8 artiklan mukaisesti, ja tässä asetuksessa tarkoitettua kalastustoimintaa valvotaan yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetussa neuvoston asetuksessa (ETY) N:o 2847/93(2) säädetyin asiaankuuluvin toimenpitein, ON ANTANUT TÄMÄN ASETUKSEN: 1 artikla 1 Maaliskuun 31 päivään 1995 asti jonkin jäsenvaltion lipun alla purjehtivat alukset saavat pyytää: - Norjan yksinomaisen talousvyöhykkeen vesialueilla linjan 62° 00' pohjoista leveyttä pohjoispuolella tai Jan Mayenin ympärillä olevalla kalastusvyöhykkeellä ja liitteessä I vahvistettujen kiintiöiden rajoissa, - Norjan yksinomaisen talousvyöhykkeen vesialueilla linjan 62° 00' pohjoista leveyttä eteläpuolella ja liitteessä II vahvistettujen kiintiöiden rajoissa. 2 artikla Tämä asetus tulee voimaan 1 päivänä tammikuuta 1995. Kuitenkin Ruotsin osalta asetus tulee voimaan liittymispäivänä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 1994. Neuvoston puolesta Puheenjohtaja J. BORCHERT (1) EYVL N:o L 389, 31.12.1992, s. 1 (2) EYVL N:o L 261, 20.10.1993, s. 1 LIITE I Edellä 1 artiklassa tarkoitettujen Norjan vesialueilla olevien yhteisön pyyntikiintiöiden jako >TAULUKON PAIKKA> LIITE II Edellä 1 artiklassa tarkoitettujen Norjan vesialueilla olevien yhteisön pyyntikiintiöiden jako >TAULUKON PAIKKA>